== Modstridende kildeoplysninger ==
I forvansket oversættelse gav verselinjen alligevel ophav til en tro på et ritual, der gengives flere steder. Som ofre for blodørn-ritualet regnes to af 800-tallets historiske skikkelser, nemlig kong Ælla 2. af Northumbria <ref>[https://snl.no/%C3%86lla_-_konge_av_Northumbria Ælla – konge av Northumbria – Store norske leksikon<!-- Bot genereret titel -->]</ref> (omtalt af [[Saxo]] i ''[[Gesta Danorum]]'', i ''[[Regnar Lodbrogs saga]]'' og i ''þáttr af Ragnarssonum'') og [[Harald Hårfager]]s søn Halvdan Højben (i ''Harald Hårfagers saga'' og i ''Orkneyinga saga''). Allerede i [[1645]] påpegede Stephanus Johannes Stephanius <ref>H. D. Schepelern, R. Paulli: Stephanus Johannis Stephanius i Dansk Biografisk Leksikon, 3. udg., Gyldendal 1979-84. Hentet 28. februar 2018 fra http://denstoredanske.dk/index.php?sideId=297831</ref> i ''Notæ uberiores in Historiam Danicam Saxonis Grammatici'', at ritualet blev gengivet helt forskelligt i de ulige kilder. Saxo og forfatteren af ''Lodbrogs saga'' skriver, at der ridses et billede af en ørn på Ællas ryg. Saxo udmaler dog, at der blev hældt [[husholdningssalt|salt]] i såret – i modsætning til ''Lodbrogs saga'', hvor billedets linjer i stedet males op med offerets [[blod]]. ''Orkneyinga saga'' beskriver noget helt tredje, nemlig udrivning af ribben og lunger, ment som en ofring til [[Odin]] - mens Snorre beskriver hændelsen, men udelader omtale af Odin. ''þáttr af Ragnarssonum'' giver den mest udførlige og sensationelle beskrivelse af ritualet, men er notorisk utroværdig som kilde. <ref>http://www.maritimeheathen.org/Documents/Viking%20atrocity%20and%20Skaldic%20verse_The%20Rite%20of%20the%20Blood-Eagle.pdf {{Webarchive|url=https://web.archive.org/web/20160729210534/http://www.maritimeheathen.org/Documents/Viking%20atrocity%20and%20Skaldic%20verse_The%20Rite%20of%20the%20Blood-Eagle.pdf |date=29. juli 2016 }} (s. 333-34)</ref>
Jura Filosofi Samfund Historie Retsvæsen Død Mellemmenneskelige_forhold